PN hahú diskute proposta OJE 2022 billiaun 1.675 iha faze jeneralidade - GMN TV\nGMN TV Politika PN hahú diskute proposta OJE 2022 billiaun 1.675 iha faze jeneralidade\nParlamentu Nasionál (PN) kinta lejislatura, Kuarta (01/12/2021), hahú diskute ona proposta lei númeru 35 / V (4ª) ba Orsamentu Jerál Estadu (OJE) tinan 2022 ne’ebé ho montante billiaun USD 1.675.000.000 atu finansia programa 45.\nDiskusaun iha faze jeneralidade ne’e, sei hala’o durante loron tolu, hosi loron 1 to’o loron 3 fulan ne’e, no faze espesialidade, sei hala’o iha Segunda loron 6 to’o final globál iha loron 17 fulan Dezembru ne’e.\nHosi orsamentu billiaun USD 1,675,000.000 ne’e, foti millaun USD 1,042,472.536 hosi Fundu Petrolíferu Rendimentu Sustentavel millaun USD 554,077.576 no transferénsia superior hosi rendimentu sustentavel ne’e hamutuk millaun USD 488,394.960, enkuantu reseitas não petrolíferas millaun USD 132,506.811.\nReseitas próprias hamutuk millaun USD 11,770.557 no osan doasaun, eransa no legadu hosi parseiru internasionál hamutuk millaun USD 15,639.298.\nAlénde ne’e, rendimentu dividendus, jurus ho rendas hamutuk millaun USD 6,663.014 saldo jerénsia millaun USD 330,711.000.\nHosi orsamentu billiaun ida resin ne’e, alokasaun bo’ot liu ba Ministériu Obras Públiku (MOP) ho montante millaun USD 160,431.417.\nBa Ministériu Kombatentes Libertasaun Nasionál (MCLN-sigla Portugés) millaun USD 99,684.114.\nMinistériu Edukasaun Juventude no Desportu (MEJD) millaun USD 81,708.623, no Ministériu Saúde (MS) iha alokasaun millaun USD 52,113.565, nune’e mós ba Ministériu Petróleu no Minerais (MPM) millaun USD 42,257.061.\nPolísia Nasionál Timor-Leste (PNTL) propoin millaun USD 34,082.481, Ministériu Administrasaun Estatal (MAE) propoin millaun USD 33,723.731.\nAlénde ne’e, iha mós medida foun ne’ebé Governu introduz, hanesan subsídiu no alimentu ba funsionáriu públiku, hamutuk millaun USD 25, fundu atu responde ba situasaun emerjénsia no dezastre naturais hamutuk millaun USD 15 no aloka mós millaun USD 13 ba Fundu espesial hodi dezenvolve Ataúru.\nBa programa foun bolsa da mae ba jerasaun, liu-liu apoiu nutrisaun ba inan isin rua ho bebé, hamutuk millaun USD 13, ba programa ne’e hetan apoiu mós 6,4 hosi Governu Austrália .\nBa eleisaun prezidensial tinan 2022, Governu mós propoin USD 12, akizisaun veíkulu no ekiepamentu ba bombeirus hodi responde ba dezastre hamutuk USD 3.\nSensu populasaun millaun USD 3.1 no kria Sistema Úniku ba Identifkasaun hamutuk millaun USD 3 no saláriu ba membru F-FDTL foun 1.200, hamutuk millaun USD 1.2.\nDespeza ba adiministrasaun sentrál, hamutuk billiaun USD 1,590,563.216, no ba despeza Rejiaun Administrativa Espesial Oe-cusse Ambeno (RAEOA) hamutuk millaun USD 84,436.784.\nHosi OJE billiaun USD 1,675,000.000, aloka ba kategoria saláriu vensimentu millaun USD 244,679.401, bens servisu millaun USD 416,929.610, transferénsia públika millaun USD 508,802.279.\nAlénde ne’e, ba kapitál menór millaun USD 31,361.527 no kapitál dezenvolvimentu millaun USD 388,790.399. Enkuantu ezekusaun OJE ba tinan 2021 ho montante billiaun USD 2.030.299.999.98, foin atinje porsentu 63.6.Say